AGF'ernes coronabrøler: Nu er de taget ud af truppen – Ekstra Bladet
BREAKING NEWS Manchester United slår FCK ud af Europa League efter forlænget spilletid 45 minutter siden Demonstrant mister livet i Hviderusland 34 minutter siden Danskerne er vilde med denne elbil: Nu får den længere rækkevidde 17 minutter siden Flixbus overgiver sig 11 minutter siden Inter slår tyskere og booker semifinale i Europa League BREAKING NEWS Manchester United slår FCK ud af Europa League efter forlænget spilletid
Mandag d. 20. jul. 2020 - kl. 13:02 0
AGF'ernes coronabrøler: Nu er de taget ud af truppen
Hverken Mustafa Amini eller Zach Duncan kommer til at træne med holdkammeraterne i AGF, før de er blevet coronatestet
AGF-fansene gik amok i Aarhus efter sejren over FCK. Med til festen var også to AGF-spillere. Privatoptagelse.
Af: Kenneth Beyer , Anders Funder
Der var fest i gaderne søndag aften i Aarhus efter sejren over FCK med masser af fans, der stod tæt og sang.
Med til festlighederne var de to australiere Mustafa Amini og Zach Duncan, som ikke var med i AGF-truppen til kampen mod FCK.
Begge spillere er nu blevet taget ud at truppen, indtil de er testet negative for corona.
- Med hensyn til Mustafa Amini og Zach Duncan, der tog del i festlighederne i midtbyen, så er de for en sikkerheds skyld taget ud af truppen, indtil de bliver coronatestet tirsdag, siger kommunikationschef i AGF, Søren Højlund Carlsen, til TV2 SPORT.
Ekstra Bladet har tidligere mandag talt med Mustafa Amini, inden han kendte til sin udelukkelse fra truppen.
- Trods omstændighederne nåede jeg faktisk ikke rigtig hverken at blive nervøs eller skænke det hele en tanke. Det hele skete bare så pludseligt, siger Amini til spørgsmålet om den mulige smittefare ved at være samlet mange mennesker tæt sammen.
- Jeg har aldrig set eller oplevet noget lignende. Sådan noget sker kun i i Aarhus. Det var helt crazy. Det blev fejret, som om vi nærmest havde vundet det hele, siger australieren.
Til festen gav Amini den gas ved at lade sig crowdsurfe af de mange fans. Se det her:
- Der har været mange glade mennesker på gaden. Men vi har ikke mærket noget til festlighederne, siger vagtchef Jens Rønberg fra Østjyllands Politi til Ekstra Bladet.
AGF vandt overbevisende med 4-2 over et slagent FCK-mandskab i Parken. David Nielsens mandskab gik med sejren forbi FCK og er nu toer med ét point ned til københavnerne.
Der resterer to runder af Superligaen. AGF mangler FC Nordsjælland ude og Brøndby hjemme, mens FCK mangler AaB ude og FC Nordsjælland hjemme.